UBS Group อยู่ระหว่างพิจารณาปลดพนักงานมากกว่าครึ่งหนึ่งของ Credit Suisse ตั้งแต่เดือน ก.ค. 2023 เป็นต้นไป หลังเข้าควบรวมกิจการสำเร็จเมื่อต้นเดือน มิ.ย. 2023 เพื่ออะไร
UBS Group อยู่ระหว่างพิจารณาปลดพนักงานมากกว่าครึ่งหนึ่งของ Credit Suisse ตั้งแต่เดือน ก.ค. 2023 เป็นต้นไป หลังเข้าควบรวมกิจการสำเร็จเมื่อต้นเดือน มิ.ย. 2023 เพื่อเพิ่มประสิทธิภาพในการดำเนินกิจการขององค์กร

สำนักข่าว Bloomberg รายงานโดยอ้างอิงแหล่งข่าวว่า UBS Group อยู่ระหว่างพิจารณาปลดพนักงานของ Credit Suisse เนื่องจาก UBS Group ต้องการลดจำนวนพนักงานทั้งองค์กรลง 30% หรือคิดเป็นจำนวนราว 35,000 คน ซึ่ง Credit Suisse มีพนักงานทั่วโลกอยู่ราว 45,000 คน และหากการควบรวมการดำเนินงานในสวิตเซอร์แลนด์สำเร็จ จะมีพนักงานกว่า 10,000 ตำแหน่ง ที่จะถูกเลิกจ้าง เนื่องจากทั้งสองธนาคาร เป็นธนาคารจากสวิตเซอร์แลนด์ และ UBS Group เข้าไปควบรวมกิจการ Credit Suisse อย่างฉุกเฉิน เพื่อให้สถาบันการเงินดังกล่าวยังดำเนินกิจการต่อไปได้

ก่อนหน้านี้ UBS มีการปลดพนักงานในหน่วยธุรกิจการลงทุนของ Credit Suisse ในเอเชียไปเมื่อเดือน พ.ค. 2023 และทาง Sergio Ermotti ประธานเจ้าหน้าที่บริหาร UBS Group เคยแจ้งในช่วงการควบรวมกิจการ Credit Suisse ว่า จะมีการปลดพนักงานหลังควบรวมกิจการ แต่ไม่มีการแจ้งจำนวนที่แน่ชัด ทั้งนี้ การควบรวมกิจการระหว่าง UBS Group กับ Credit Suisse ทำให้ตัวองค์กรมีพนักงานรวมกันมากกว่า 1.2 แสนคน และมีการเกิดการซ้ำซ้อนของบางตำแหน่ง นอกจากนี้ การควบรวมยังทำให้ตัวกิจการนี้มีงบดุลกว่า 1.6 ล้านล้านดอลลาร์สหรัฐ
6.ข้อมูลการเงินรายบริษัท,4.ข่าวเศรษฐกิจและการเงิน